cyanic-selkie/wikianc huggingface dataset:
Խորհրդային շրջանի հայկական բալետ
1940-1950
1940-1950-ական թվականներին հայկական բալետում շարունակել են ստեղծագործել կուրով Վոինովա-Շիկանյանը, Ռուսուդան Թավրիզյանը, Ելենա Արարատովան, Պ. Բուռնազյանը, Սերգեյ Մարզպանը, Ջ. Մուրադյանը, Գեորգի Գեորգիյանցը, երիտասարդ պարող-պարուհիներ Թերեզա Գրիգորյանը, Սիլվա Մինասյանը, Վանուշ Խանամիրյանը, Ֆրունզե Ելանյանը, Ազատ Ղարիբյանը, որոնք մեծապես նպաստել են ազգային կատարող, ոճի ձևավորմանը։ 1947 թվականին Լենինգրադից հրավիրված արտիստներ Լյուդմիլա Սեմանովան, Իրինա Ուշակովան և Վիկտոր Բորիսովը իրենց արվեստով հայկական բալետը հարստացրել են լենինգրադյան պարարվեստի դպրոցի կատարողական ավանդույթներով։
1950
1950-ական թվականներին թատերախումբը համալրվել է նոր պարողներով՝ Բելա Հովնանյան, Վիլեն Գալստյան, Աննա Մարիկյան, Ջուլիետ Քալանթարյան, Ե. Մեհրաբյան։ 1960-ական թվականներից խմբի առաջատարներից էին Էլվիրա Մնացականյանը, Հովհաննես Դիվանյանը, Ռ. Խառատյանը, Մ. Ավնիկյանը, Սերգեյ Պետրոսյանը, Թ. Այդինյանը, Մ. Դավթյանը, Բելա Խուդինյանը, Ե. Պավլիդին, Նադեժդա Խառատյանը։ Հայկական բալետի ձևավորման ու զարգացման մեջ մեծ ներդրում ունեն բալետմայստերներ Ի. Արբատովը, Ա. Դարիբյանը, Վ. Գալստյանը, Մաքսիմ Մարտիրոսյանը, Եվգենի Չանգան, Զ. Մուրադյանը, Աշոտ Ասատրյանը և ուրիշներ։
1960-1970
1960-1970-ական թվականներին հայ կոմպոզիտորներն ստեղծել են մի շարք բալետային պարտիտուրներ, որտեղ համադրված են սիմֆոնիկ երաժշտության և երաժշտական թատրոնի ձևերն ու արտահայտչամիջոցները (Էմին Արիստակեսյանի «Պրոմեթևս» և Կոնստանտին Օրբելյանի «Անմահություն» բալետները, Երվանդ Երկանյանի «Օրեստես» և «Էդիպ արքա» խորեոգրաֆիկ սիմֆոնիաները, Է. Հովհաննիսյանի «Անտունի» բալետը՝ խմբերգային դրվագներով, «Սասունցի Դավիթ» օպերա-բալետը)։ Ընդլայնվել է նաև բալետի թեմատիկան (Է. Հովհաննիսյանի «Հավերժական կուռք», Գ. Եղիազարյանի «Արա Գեղեցիկ և Շամիրամ», Գրիգոր Հախինյանի «Ախթամար», «Ուռենի», «Լոռեցի Սաքո», Ա. Խաչատրյանի «Դիմակահանդես», Ստեփան Շաքարյանի «Ֆիզիկոսներ», Բորիս Սակիլարիի «Չոփչոփիկ», Հրաչիկ Մելիք-Մուրադյանի «Կարմիր գլխարկ» և այլն)։ 1961-1967 թվականներին Ե. Չանգայի ղեկավարությամբ բեմադրվել են Արամ Խաչատրյանի «Սպարտակ» (1961), Սերգեյ Պրոկոֆևի «Մոխրոտը» (1963), Լ. Մինկուսի «Դոն Կիխոտ» (1965), Է. Արիստակեսյանի «Պրոմեթևս» (1967) և այլ բալետներ։ Մ. Մարտիրոսյանը (1988-1989 թվականներին՝ Երևանի օպերայի և բալետի թատրոնի գլխավոր բալետմայստեր, 1989-1992 թվականներին՝ բալետմայստեր) իր բեմադրություներով՝ Գ. Եղիազարյանի «Անուրջների լիճը» (1968), Է. Հովհաննիսյանի «Անտունի», Կ. Օրբելյանի «Անմահություն» (1969), Ա. Խաչատրյանի «Գայանե» (1971) և այլն, ազգային պարարվեստը հարստացրել է գեղարվեստական նոր արտահայտչամիջոցներով։
1972-1983
1972-1983 թվականներին (ընդհատումներով) բալետի խումբը ղեկավարել է Վ. Գալստյանը, բեմադրություններից են Է. Հովհաննիսյանի «Սասունցի Դավիթ» օպերա-բալետը (1976), Ա. Խաչատրյանի «Գայանե» (1974) և «Սպարտակ» (1978) բալետները։ 1973 թվականից թատրոնում է աշխատել բալետմայստեր Աշոտ Ասատրյանը (Սերգեյ Բալասանյանի «Լեյլի և Մեջնուն», 1973, Կոնստանտին Օրբելյանի «Անմահություն», 1975, Էդվարդ Միրզոյանի «Լույսի սիմֆոնիա», 1977, Մորիս Ռավելի «Դափնիս և Քլոյե», 1980, Գ. Եղիազարյանի «Արա Գեղեցիկ և Շամիրամ», 1982, և այլն)։ Մ. Մնացականյանը բեմադրել է Է. Հովհաննիսյանի «Հավերժական կուռք» բալետը (1966), «Համլետ» (Դմիտրի Շոստակովիչի երաժշտությամբ), «Սպերաբիլիս» (Բելա Բարտոկի երաժշտությամբ), «Լորկիանա» (իսպանական ժողովրդական երաժշտությամբ) մեկ գործողությամբ բալետները։
1960-1980
1960-1980-ական թվականներին Երևանի օպերայի և բալետի թատրոնում բալետներ են բեմադրել Մոսկվայի, Լենինգրադի, Թբիլիսիի, Օդեսայի օպերայի և բալետի թատրոնների բալետմաստերներ Ս. Սերգեևը, Նատալյա Դուդինսկայան, Տուրի Ժդանովը, Օլեգ Վինոգրադովը, Տ. Նիկիտինան, Գ. Ալեքսիձեն, Ն. Ռիժենկոն, Վ. Սմիռնով Գոլովանովը։ Տարբեր տարիների բալետային ներկայացումները ղեկավարել են դիրիժորներ Կոստանդին Սարաջևը, Գևորգ Բուդաղյանը, Հակոբ Ոսկանյանը, Արամ Քաթանյանը, Դ. Շիկանյանը, Ռուբեն Ստեփանյանը, Գ. Տերտերյանը, Գ. Թորիկյանը, Մորիս Մկրտչյանը։ Ներկայացումները ձևավորել են Սիմոն Ալաջալովը, Սարգիս Արուտչյանը, Աշոտ Միրզոյանը, Կարապետ Մինասյանը, Մինաս Ավետիսյանը, Ալեքսանդր Շաքարյանը, Ռոբերտ Նալբանդյանը, Աշոտ Բայանդուրը, Բորիս Մեսերերը և ուրիշներ։ 1970-1980-ական թվականներին թատերախմբում են նաև երիտասարդ պարողներ Մ. Աբրահամյանը, Մ. Բարանովը, Գ. Գալստյանը, Գ. Շաքարյանը, Լ. Գյուրջյանը, Ե. Հայրապետյանը և ուրիշներ։ Դասատու-փորձավարներն էին Ե. Արարատովան, Հրինա Ուշակովան, Բ. Հովնանյանը, Դոնարա Ալեքսանյանը, Մերուժան Մուրադյանը։
1990-ական
1990-ական թվականներից բեմադրվել են Ստեփան Լուսիկյանի «Ճպուռն ու մրջյունը», Տիգրան Մանսուրյանի «Ձյունե թագուհին» (1990), Լորիս ճգնավորյանի «Օթելլո» (1993), Սերգեյ Պրոկոֆևի «Մոխրոտը» (1998, բալետմայստեր է. Բեյլերյան), Բիզե-Շչեդրինի «Կարմեն-սյուիտը» (1998, բալետմայստեր՝ Արմեն Գրիգորյան), Լյուդվիգ Մինկուսի «Դոն Կիխոտ» (1999), Արամ Խաչատրյանի «Գայանե» (2004, երեքն էլ՝ բալետմայստեր՝ Վ. Գալստյան), «Հավերժություն» (2003, բալետմայստեր՝ Մ. Մարտիրոսյան), «Սպարտակ» (2009, բալետմայստեր՝ Յուրի Գրիգորովիչ), է. Հովհաննիսյանի «Վարդանանք» (2008), «Ստաբատ մատեր» (ըստ Ջովաննի Պերգոլեզիի երաժշտության), «Բախի իրքերը» (ըստ Յոհան Սեբաստիան Բախի երաժշտության, երկուսն էլ՝ 2010), Ս. Պրոկոֆևի «Ռոմեո և Ջուլիետ» (2011), Մ. Ռավելի «Բոլերո» (2012, վերջին հինգի բալետմայսեր՝ Ռ. Խառատյան) և այլ բալետներ։
Բալետի զարգացմանը նպաստել են դիրիժորներ Օհան Դուրյանը, Յուրի Դավթյանը, Կարեն Դուրգարյանը և ուրիշներ։ Թատերախումբը համալրվել է երիտասարդ պարողներով՝ Սոնա Առուստամյան, Մարիա Դիվանյան, Սյուզաննա Փիրումյան, ժակլին Սարխոշյան, Մերի Հովհան- Տեսարան Ժորժ Բիզե-Ռ. Շչեդրինի «Կարմեն-սյուիտ» բալետի բեմադրությունից (1998, բալետմայստեր՝ Ա. Գրիգորյան, դերերում՝ Կարմեն՝ Մերի Հովհաննիսյան, Տորեադոր՝ Ռուբեն Մուրադյան) Տեսարան Սերգեյ Պրոկոֆևի «Ռոմեո և Ջուլիետ» բալետի բեմադրությունից (2011, բալետմայստեր՝ Ռուդոլֆ Խառատյան, Երևանի օպերայի և բալետի թատրոն)) Մերի Վարդանյան, Իրինա Մկրտումյան, Հայկ Հարությունյան, Անդրանիկ Սարգսյան, Ռուբեն Մուրադյան, Սևակ Ավետիսյան, Զավեն Հարությունյան, Արմեն Գևորգյան, Նարեկ Մարտիրոսյան և ուրիշներ։
Կատեգորիա:Հայկական բալետ
Սեն Ժան Կապ Ֆեռա
Սեն Ժան Կապ Ֆեռա (Saint-Jean-Cap-Ferrat)` բուժավայր և համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դարտամենտի Նիցցայի շրջանի Բոսոլեյ կանտոնում, Լազուր ափին ։ Մինչև 2015 թվականի մարտը համայնքը ներառված է եղել Վիլֆրանշ-սյուր-Մեր կանտոնի (Նիցցա շրջան) վարչական կազմի մեջ։
Համայնքի տարածքը` 2,48 կմ քառ․, բնակչությունը` 2172 մարդ (2006) կայունացման միտումով` 1889 մարդ (2012), բնակչության խտությունը` 761,7 մարդ/կմ քառ․:
Պատմություն
Այս վայրը հանգստացողների համար «հայտնաբերել է» բելգիական թագավոր Լեոպոլդ II-ը, ով 1902 թվականին Վիլֆրանշի արևելքում կառուցել է մի պերճաշուք վիլլա իր սիրուհի Կառոլին Լակրուայի համար։ Այժմ սա ամենաթանկ վիլլան է աշխարհում ։ 20-րդ դարի կեսերին այն պատկանում էր իտալացի արդյունաբերող Ջովաննի Անելլիին։ Վիլլան հռչակավոր է իր վեհ համաչափությամբ, պաշտպանվում է ֆրանսիական պետության կողմից որպես պատմության և մշակույթի հուշարձան։ Ֆիլմի սիրահարների համար նա հայտնի է հետպատերազմյան շրջանի «Կարմիր կոշիկներ» (1948) և «Բռնել գողին» (1955) ժապավեններից։ 2008 թվականին հաղորդագրություն տարածվեց, թե Լեոպոլդի վիլլան շուրջ կես միլիարդ եվրո արժողությամբ ձեռք է բերել Միխայիլ Պրոխորովը։ Ավելի ուշ գործարքը չեղյալ է համարվել ։
20-րդ դարի սկզբին Ռիվերայի այս մասը պատկանում էր բելգիական թագին։ Ափամերձ Մորիս Ռուվեում, որը գտնվում է մոտակա Բոլյո սյուր Մերում, կառուցվել են վիլլաններ, որոնցից հատկապես հայտնի է Էֆրուսսի-դե-Ռոտշիլդ վիլլան։ 11-րդ դարի Սենթ-Օսպիս մատուռը գտնվում է բելգիական զինվորական գերեզմանոցի հարևանությամբ։ Վերջիններս մահացել են Առաջին համաշխարհային պատերազմի ժամանակ։ Իսկ նավահանգստում կա ռումբերի թանգարան, որտեղ ցուցադրված են 4500 ցուցանմուշներ։
Բնակչություն
Համայնքի բնակչությունը 2011 թվականին կազմել է՝ 2014 մարդ, իսկ 2012 թվականին՝ 1889 մարդ։
Բնակչության քանակի շարժընթացը`
Տնտեսություն
2010 թվականից աշխատունակության տարիքի է 1281 մարդ (15-64 տարեկան), 930-ը եղել են տնտեսապես ակտիվ, 351-ը՝ ոչ ակտիվ (ակտիվների ցուցանիշ՝ 72,6 %, 1999 թվականին՝ 70,5 %)։ 930 ակտիվ աշխատունակ բնակիչներից աշխատում են 865 մարդ (486 տղամարդ և 379 կին), 65-ը մնացել են գործազուրկ (26 տղամարդ և 39 կին)։ 351 աշխատունակ ոչ ակտիվ քաղաքացիներից 103-ը աշակերտներն են և ուսանողները, 94-ը թոշակառուները, իսկ մնացած 154-ը՝ ոչ ակտիվ, այլ պատճառներով ։
2010 թվականին համայնքի տնային տնտեսությունների քանակի 626 էր, որտեղ ապրում էին 1320 մարդ։ Ընդ որում միջին թվով մեկ հարկատուի եկամուտը կազմում է 21 հազար 505 եվրո ։
2012 թվականին Սեն-Ժան-Կապ-Ֆերրան բնակարանային թանկության առումով զբաղեցրել է երկրորդ տեղը (Մոնակոյից հետո) ։
Մետեխի (Կասպի շրջան)
Դիրք
Գտնվում է ծովի մակարդակից 560 մետր բարձրության վրա։ Շրջկենտրոն Կասպից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2105 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Չերկասովո (այլ կիրառումներ)
Չերկասովո, կարող է վերաբերել՝
Միշա Ռոմանովա
Կենսագրություն
Նատալիա Մոգիլենեցը ծնվել է 1990 թվականի օգոստոսի 3-ին Խերսոն քաղաքում։ Ավարտել է թիվ 8 Խերսոնյան դպրոցի 9-րդ դասարանը։ Մանուկ հասակում տառապել է կակազությամբ։ Խոսքի խանգարումներից փրկելու համար բժիշկները խորհուրդ տվեցին ծնողներին իրենց դստերը վոկալ դասերի տալ ։
2007 թվականին ընդունվել է Կիևի էստրադային ակադեմիա, որն ավարտել է 2012 թվականին ։ 2012 թվականին Ռոմանովան եղել է «ՎԻԱ Գրա» խմբի կազմում։ 2012 թվականին սկսել է Էստրադային երգչուհու կարիերան։ Նրա պրոդյուսերն էր Ալան Բադոևը ։ Միշա Ռոմանովան որպես կեղծանուն վերցրել է Նատալիա անունը։ Առաջին երգը՝ «Թեթև» գրել է Մաքս Բարսկիխի համար, ովքեր մանկության ընկերներ էին ։ Միշա Ռոմանովայի բեմական նորամուտը տեղի ունեցավ Գորլովկա քաղաքում, որտեղ նա երգել է  «Մի հավատա ինձ» երգը Մաքս Բարսկիխի հետ ։
2013 թվականին նա ընդունել է «ՈՒզում եմ V ՎԻԱ Գրա» շոուին մասնակցելու հրավերը։ Այդ շոուին Միշա Ռոմանովան, Էրիկա Գերցեգը և Անաստասիա Կոժևնիկովան ստեղծեցին խումբ Նադեժդի Մեյխերի գլխավորությամբ։ Եզրափակիչ փուլում նրանք գրավեցին առաջին տեղը և ստեղծեցին նոր կազմով « ՎԻԱ Գրա» խումբը ։
2013 թվականի տվյալներով նրա հասակը եղել է 175 սանտիմետր, քաշը՝ 52 կիլոգրամ, իսկ արտաքին չափսերը՝ 82-60-90 ։ 2016 թվականին Մաքս Բրսկիխի հետ միասին նկարահանվել է « XXL» ուկրաինական ամսագրի համար ։
Անձնական կյանքը
2015 թվականի հուլիսին հայտնի է դարձել MBAND խմբի Վլադիսլավ Ռամմի հետ իր սիրավեպի մասին, երբ Վլադը և Միշան երկուսով գնացին արձակուրդ։ 2015 թվականի նոյեմբերի 12-ին հայտնի դարձավ, որ Վլադիսլավ Ռամմը լքում է խումբը։ Կես տարի անց, երբ խմբից հեռացավ Վլադը, զույգը բաժանվեց։
Արտաքին հղումներ
Կատեգորիա:Ուկրաինացի երգչուհիներ
Սարիբեկ Ներքին
Սարիբեկ Ներքին, գյուղ Արևմտյան Հայաստանում, Էրզրումի վիլայեթի Բայազետի գավառակում ։ Գտնվում էր Գայալտու լճից 6 կմ հարավ-արևելք, Սարիբեկ գետակի ափին, Սուլուխ լեռան հարվ-արևմտյան փեշերին, Բայազետ քաղաքից 45 կմ հյուսիս-արևմուտք։ Մոտակայքում գտնվում էր Սարիբեկ Վերին գյուղը։
Պատմություն
Ըստ Ղևոնդ Ալիշանի Սարիբեկ ներքին կամ Վերին գյուղերից մեկը կարող է լինի Թովմա Մեծոփեցու (XV դար) հիշատակած Սարթափ քաղաքը։
Բնակիչները բռնությամբ տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Բնակչություն
XX դարի սկզբին ուներ մոտ 250 հայ և քիչ թվով քուրդ բնակիչ։
Տնտեսություն
Զբաղվում էին հացահատիկի ընտիր տեսակների մշակությամբ, այգեգործությամբ, անասնապահությամբ, արհեստներով, առևտրով։
Պատմամշակութային կառույցներ
Գյուղում կար '''Ս. Մինաս''' անունով եկեղեցի։
Կրթություն
Գյուղում գործում էր Աշոտյան վարժարանը ։
Ծանոթագրություններ
Կատեգորիա:Արևմտյան Հայաստանի գյուղեր
Էլ Ատասար
Էլ Ատասար (El Atazar), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Վալե-դել-Լոսոյա շրջանում։ Բնակչությունը՝ 102 մարդ (ըստ 2010 թվականի)։ Տարածքը՝ 30 կմ²։ Քաղաքը պրովինցիայի վարչական շրջանից հեռու է 65 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Պողոս-Լևոն Զեքիյան
Պողոս-Լևոն Անտոնի Զեքիյան, հայագետ, փիլիսոփա, Մխիթարյան միաբանության անդամ, վարդապետ (1959-1987), Ստամբուլի համալսարանի պրոֆեսոր (1973), ՀՀ ԳԱԱ արտասահմանյան անդամ (1994), Վենետիկյան ակադեմիայի անդամ (1992), Վենետիկյան ակադեմիայի իսկական անդամ (2005), Պոլսի հայ կաթողիկե աթոռի առաքելական կառավարիչ, արքեպիսկոպոս (2014-)
Կենսագրություն
Պողոս-Լևոն Զեքիյանը ծնվել է Կոստանդնուպոլսում։ Սովորել Է Կոստանդնուպոլսի վարժարաններում, Վենետիկի Մխիթարյան միաբանության դպրեվանքում։ 1962 թվականին ավարտել է Հռոմի Գրիգորյան պապական համալսարանի փիլիսոփայության ֆակուլտետը, 1966 թվականին՝ նույն համալսարանի աստվածաբանության ֆակուլտետը։ 1966-1968 թվականներին մասնագիտացել է Արևելյան աստվածաբանության բնագավառում։
Մինչև 2011 թվականը Վենետիկի Կա Ֆոսկարի համալսարանում վարել է իր իսկ կողմից 1976 թվականին հիմնված հայագիտական ամբիոնը։ Ներկայումս Հռոմի Արևելյան հայրապետական համալսարանում աստվածաբանության և հայ եկեղեցու դավանանքի դասախոս է։ 2014 թվականին նշանակվել է Կոնստանդնուպոլսի և Թուրքիայի հայ կաթոլիկ համայնքի արքեպիսկոպոս ։
Հիմնական աշխատանքները վերաբերում են գիտակցության, Օգոստինոսյան ներգոյապաշտության, հումանիզմի, հայոց պատմության, բանասիրության և մշակույթի, ազգային և կրոնական ինքնության հարցերին, հայ տեսահայեցողական և աստվածաբանական մտքին։ Անդրադարձել Է նաև Հովհան Մանդակունու, Ներսես Շնորհալու, Պետրոս Դուրյանի, Դանիել Վարուժանի և այլոց ստեղծագործություններին, հայ-վրացական մշակութային կապերին, գրաբարի հոլովման համակարգին և այլն ։
Տիրապետում է հայերենին (նաև գրաբար), թուրքերենին, իտալերենին, ֆրանսերենին, գերմաներենին, անգլերենին, ռուսերենին։ Հեղինակ է շուրջ հարյուր գիտական ուսումնասիրությունների, հոդվածների ու տասնյակ թեմատիկ գրքերի ։
Արտաքին հղումներ
Կատեգորիա:ՀՀ ԳԱԱ արտասահմանյան անդամներ Կատեգորիա:Թուրքահայ լեզվաբաններ Կատեգորիա:Թուրքահայ կրոնական գործիչներ
Կորոստովատա
Կորոստովատա (Коростувата), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Կորոստովատա գյուղում բնակվում էր 225 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Մարիա Արտեմևա
Մարիա Արտեմևա (Мария Эдуардовна Арте́мьева, ). գեղասահքի մարզիչ, Ռուսաստանի նախկին գեղասահորդ, հանդես է եկել մենասահքում։ Ձմեռային Ունիվերսիադայի 2015 թվականի բրոնզե մեդալակիր, Ռուսաստանի սպորտի վարպետ։ 2017 թվականի հունվարի դրությամբ նա Չմշկասահորդների միջազգային միության (ISU) վարկանիշում զբաղեցնում է 55-րդ հորիզոնականը ;
Գործունեություն
Մարիա Արտեմևան ծնվել է 1993 թվականին՝ Ռուսաստանի հյուսիսային մայրաքաղաքում։ Գեղասահքով սկսել է զբաղվել մանկուց։ 2011 թվականի գարնանից ի վեր մարզվում է Եվգենի Ռուկավիցինի ղեկավարությամբ։ 2014 թվականի ամռանից նրա խորեոգրաֆը եղել է Կոնստանտին Մենշովը ։
Մարիայի նախաօլիմպիական շրջանը այդքան էլ վատը չէր։ Առաջին անգամ հանդես գալով Գրան-Պրիում` դարձավ Զագրեբի «Ոսկե ձի» մրցաշարի փոխչեմպիոն։ Ձմեռային Ունիվերսիադայի մրցաշրջանի ավարտին նա նվաճեց բրոնզե մեդալ՝ բարելավելով իր նախկին մարզական նվաճումները ։
2015 թվականի հոկտեմբերին Մարիան նոր մրցաշրջանում սկսեց իր ելույթները։ Մեկնարկը տրվել է Օնդրեյ Նեպելի հուշամրցաշարում և ազատ ծրագրում գերազանցեց իր բոլոր նվաճումները ։ Երկու շաբաթ անց Սարանսկում անցկացված Մորդովյան մրցաշարում նա նորից երրորդ հորիզոնականում էր և կրկին գերազանցեց իր արդյունքները ազատ ծրագրում ։ Ավստրիայում անցկացվող մրցաշարում նա գրավեց երկրորդ հորիզոնականը։ Մարզիկը հանդես եկավ Նագանոյում կայացած Գրան-Պրիի վերջին փուլում ։ Ազգային առաջնությունում նա այդքան էլ լավ հանդես չեկավ և հայտնվեց աղյուսակի երկրորդ կեսում։
Նոր` նախաօլիմպիական մրցաշրջանում Մարիան պատրաստվում էր հանդես գալ Կանադայի Գրան-Պրիի փուլում։ Սեպտեմբերին Չմշկասահորդների միջազգային միությունը (ISU) Մարիային հանեց անմիջապես ստարտից ։ Ավելի ուշ նա անցավ մարզչական աշխատանքի։
Արտաքին հղումներ
Կատեգորիա:Ռուսաստանի սպորտի վարպետներ
Չերկիզովո (այլ կիրառումներ)
Չերկիզովո, կարող է վերաբերել՝
Սան Գրեգորիո դե Պոլանկո
Սան Գրեգորիո դե Պոլանկո (San Gregorio de Polanco), քաղաք Ուրուգվայի հյուսիսային մասում՝ Տակուարեմբո դեպարտամենտում։
(7479) 1994 EC1
(7479) , աստերոիդ աստերոիդների հիմնական գոտում։ Հայտնաբերվել է 1994 թվականի մարտի 4-ին Սեյձի Ուեդայի և Հիրոսի Կանեդայի կողմից Կուշիրոյում ։
Սան Գրեգորիո դե Պոլանկո
Աշխարհագրություն
Ընկած է Լագո Ռինկոն դել Բոնետե արհեստական լճի հյուսիսային ափին՝ թերակղզու վրա, դեպարտամենտի վարչական կենտրոնից՝ Տակուարեմբո քաղաքից մոտավորապես 140 կիլոմետր դեպի հարավ, Ուրուգվայի մայրաքաղաք Մոնտեվիդեոյից 350 կիլոմետր դեպի հյուսիս։ Բացարձակ բարձրությունը 19 մետր է ծովի մակերևույթից ։
(7479) 1994 EC1
Միջին հեռավորությունը Արեգակից կազմում է 2,264652 ա. մ., առավելագույնը մոտենում է 2,0589 ա. մ. հեռավորության վրա և հեռանում 2,4704 ա. մ. ։ Արեգակի շուրջ մեկ ամբողջական պտույտ է կատարում 1244,8 երկրային օրվա ընթացքում, իր ուղեծրով շարժվելով միջինում 0,289202 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կիզիլջիկ
Կիզիլջիկ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Սան Գրեգորիո դե Պոլանկո
Բնակչություն
2011 թվականի տվյալներով բնակչության թվաքանակը եղել է 3.415 : Աղբյուրը՝ Instituto Nacional de Estadística de Uruguay
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Կիզիլջիկ
Բնակչություն
1908 թվականին գյուղն ունեցել է 410 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Նոզա
Նոզա (Ноза), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի ձախ ափին՝ 484 կմ հեռավորության վրա։ Գետի երկարությունը 44 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բլիսդորֆ
Բլիսդորֆ (Bliesdorf), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Բարնիմ–Օդերբրուխի ենթակայության տակ։ Բնակչությունը 999 մարդ է (2010 թվականի դեկտեմբերի 31–ի տվյալներով)։ Զբաղեցնում է 34,41 կմ² տարածք։ Պաշտոնական կոդը՝ 12 06 4 06 114։
Կապուտան (Գոգի) (լիճ)
Կապուտան, ջրագրական բնության հուշարձան Հայաստանում։ Բնության հուշարձանը գտնվում է Հայաստանի Սյունիքի մարզում, Քաջարան գետի ակունքներում, Քաջարան քաղաքից մոտ 5-6 կմ հարավ-արևմուտք, ծովի մակարդակից 3202 մ բարձրության վրա։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Սյունիքի մարզում
Բլիսդորֆ
Կոմունան ստորաբաժանվում է 3 գյուղական համայնքների։
Ծանոթագրություններ
Կատեգորիա:Գերմանիայի քաղաքներ
Նովի Բիտ (գյուղ, Կիրովսկի շրջան)
Նովի Բիտ (Новый Быт), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 224 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Կիրովսկի շրջանի բնակավայրեր
Հայոց ցեղասպանության հուշարձան (Օրեբրո, Շվեդիա)
Պատմություն
Հուշարձանը նվիրված է 1915 թվականի Հայոց Ցեղասպանության զոհերի հիշատակին։ Տեղադրվել է 2015 թվականի մայիսի 29-ին Շվեդիայի Օրեբրո քաղաքում Հայոց ցեղասպանության 100-րդ տարելիցի միջոցառումների շրջանակում ։ Հուշարձանի վրա հայերեն, արամերեն, հունարեն և շվեդերեն գրված է. «Մենք երբեք չենք մոռանա»։
Ծանոթագրություններ
Կատեգորիա:Շվեդիայի հուշարձաններ Կատեգորիա:Հայոց ցեղասպանության հուշարձաններ
Սուրբ Գևորգ եկեղեցի (Թեհրան)
Պատմություն
Հայերը Թեհրանում սկսել են հաստատվել այն ժամանակ, երբ այն դարձել է Իրանի մայրաքաղաքը՝ փոխարինելով Սպահանին։ Աղա-Մահմեդ խան Ղաջարի 1795 թվականին Կովկաս կատարած արշավանքների ժամանակ Արցախից հայեր են գերեվարվել և բնակեցվել Թեհրանում։ Ավանդության համաձայն, սկզբում հայ բնակչության հոգևոր կարիքները հոգալու համար կառուցվել է փոքր մատուռ, թաղում բնակվող հայերի միջոցներով։ Այն դարձել է Թեհրանում կառուցված հայկական առաջին կրոնական կառույցը ։ Նոր Ջուղայից և Թավրիզից մի խումբ հայ արհեստավորներ գաղթում են Թեհրան և բնակություն հաստատում Դարվազէ Ղազվին թաղամասում ։
1871 թվականին մատուռի հարևանությամբ բացվել է դպրոց ։ Փոքր մատուռի տեղում 1884 թվականին կառուցվում է ներկայիս եկեղեցին :Թեհրանում ընդունված է սուրբ Գևորգի տոնին ուխտի գալիս այստեղ։
Սուրբ Գևորգ եկեղեցու բակում կառուցվել է ծերանոց, որը կառավարում է Թեհրանի թեմական խորհրդին ենթակա «Հայ կանանց բարեգործական ընկերությունը» ։
Ծանոթագրություններ
Գևորգ Գևորգ Գևորգ
Չերնիկովո (այլ կիրառումներ)
Չերնիկովո, կարող է վերաբերել՝
Չոռնի Կլյուչ (այլ կիրառումներ)
Չոռնի Կլյուչ, կարող է վերաբերել՝
Մալոսոլյոնոե
Մալոսոլյոնոե (Малосолоне), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Մալոսոլյոնոե գյուղում բնակվում էր 398 մարդ։ Բնակավայրը զբաղեցնում է 0,86 կմ²։
Վերին Սուրբ Օհան
Սուրբ Օհան Վերին, գյուղ Արևմտյան Հայաստանում, Էրզրումի վիլայեթի Բայազետի գավառում ։
Մալոսոլյոնոե
Արտաքին հղումներ
Կատեգորիա:Ուկրաինայի Նիկոլաևի մարզի Վոզնեսենսկի շրջանի բնակավայրեր Կատեգորիա:Ուկրաինայի գյուղեր
Վերին Սուրբ Օհան
Բնակչություն
1877-1878 թվականներին ուներ 12 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Բայազետի շրջանի համայնքներ
Մթիուլթուբանի
Մթիուլթուբանի (მთიულთუბანი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 890 մետր բարձրության վրա։ Շրջկենտրոն Կասպից հեռու է 22 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Օլուենին փնտրելիս
Օլուենին փնտրելիս (В поисках Олуэн), մուլտիպլիկացիոն ֆիլմ, որը նկարահանվել է 1990 թվականին, ռեժիսոր Վալերի Ուգարովի կողմից: «Սոյուզմուլտֆիլմ»-ի համատեղ աշխատանքն է` «Սովինտերֆեստ» և «Մենտա Փրոդակշաս» HTV, E4S-ի մասնակցությամբ: Մուլտֆիլմը նկարահանվել է ըստ կելտական ֆոկլորային հեքիաթների «Մաբինոգիոն» ժողովածուի:
Սյուժե
Կիլուխը Ուելսի թագավորի որդին էր: Երբ նրա մայրը` թագուհին, մահանում է, հայրը նորից է ամուսնանում: Խորթ մայրը տղային սարսափելի սիրային անեծք է տալիս. նա հանգիստ չի ունենան, քանի դեռ չի գտել գեղեցիկ Օլուենին` հսկա Իզբադադենի աղջկան: Հսկան սպանում է իր դստեր ձեռքը խնդրող բոլորին, քանի որ նրան կանխագուշակվել էր, որ նա կմեռնի իր դստեր հարսանիքի օրը: Կիլուխը որոշում է դիմել Արթուր թագավորի օգնությանը, և վերջինս ուղարկում է իր երկու ասպետներին, որպեսզի օգնեն Կիլուխին: Նրանք երկար ժամանակ որոնում են և վերջապես հեռավոր լեռնային դաշտավայրում գտնում են հսկային և նրա դստերը: Կիլուխը տեսնում է գեղեցիկ Օլուենին, զրուցում աղջկա հետ և գնում հոր մոտ, որպեսզի խնդրի նրա ձեռքը: Հսկան առաջադրում է մի քանի գրեթե անիրականանալի, որոնք Կիլուխը պետք է իրականացնի մինչև հարսանիքը: Կիլուխն ստիպված էր լքված դաշտում գտնել և հավաքել կտավատի չհասունացած սերմեր, նորից ցանել դրանք, աճեցնել կտավատ և դրա կտորով գործել սպիտակ հարսանեկան քող Օլուենի համար: Որպեսզի սափրի հսկային աղջկա հարսանիքից առաջ, նա պետք է գտներ կախարդական մկրատ, ածելի և սանր, որոնք իր մոտ էր պահում վայրի վարազը, որն աշխարհի ամենաարյունարբու կենդանի է: Իսկ նրան հնարավոր չէ որսալ առանց աշխարհի լավագույն որսորդ Մաբոնի, որը տարիներ առաջ անհետ կորել է: Եվ հսկայի մորուքը սափրելու համար այն պետք է սև կախարդի արյունով փափկեցնել, իսկ կախարդն ապրում է մահվան հովտում: Եթե Կիլուխը այս ամենը անի, ապա որպես իր կին կստանա Օլուենին, իսկ եթե նա չկարողանա, ապա կմեռնի:
Կիլուխը նորից խորհրդի համար դիմում է Արթուր թագավորին և ամեն ինչ պատմում է նրան ու ասպետներին: Միայն ուժերը համատեղելով հնարավոր է դառնում կատարել այս բարդ առաջադրանքները: Արթուր թագավորն օրհնում է Կիլուխին և Օլուենին և մաղթում երկար, երջանիկ և ուրախ կյանք:
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Բրիտանական մուլտֆիլմեր Կատեգորիա:1990 մուլտֆիլմեր
Կիյասլու
Կիյասլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 309 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Չերնիշևսկի (այլ կիրառումներ)
Չերնիշևսկի, կարող է վերաբերել՝
Ավաձի (կղզի)
Ավաձի (淡路島), կղզի Ճապոնիայում։
Աշխարհագրություն
Ավաձի կղզին հանդիսանում է Ներքին Ճապոնական ծովի ամենախոշոր կղզին և գտնվում է Օսակա ծովածոցի արևելքում, Կիի նեղուցի հարավում։ Կղզու մակերեսը կազմում է 592,17 կմ² ։
Ավաձին Հոնսյու կղզին կապում է Ակասի Կայկիո կամրջի հետ, իսկ Սիկոկու կղզու հարավը՝ Օնարուտո կամրջի հետ։ Երկաթուղային հաղորդակցությունը կղզում բացակայում է։ Շարժման միակ միջոցը ավտոմոբիլային տրանսպորտն է։
Պատմություն
1958 թվականի հունվարի 26-ին կղզում վթարի է ենթարկվել ճապոնական «Nankai Maru» լաստանավը։ Աղետի հետևանքով զոհվել է 170 մարդ ։
Վարչական բաժանում
Կղզին վարչականորեն մտնում է Խիոգո պրեֆեկտուրայի մեջ և բաժանվում է երեք վարչական շրջանի՝ Ավաձի, Սումոտո, Մինամիավադզի։ Շրջաններից ամենամեծը Սումոտոն է։
Տնտեսություն
Կղզու բնակիչների հիմնական զբաղմունքը գյուղատնտեսությունն է։
Արտաքին հղումներ
Կատեգորիա:Ճապոնիայի կղզիներ
Նովի Բիտ (գյուղ, Չեխովսկի շրջան)
Նովի Բիտ (Новый Быт), գյուղ Ռուսաստանի Մոսկվայի մարզի Չեխովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Չեխովսկի շրջանի բնակավայրեր
Բելառուսական Խորհրդային Սոցիալիստական Հանրապետություն
Բելառուսական Խորհրդային Սոցիալիստական Հանրապետություն, Բելառուսական ԽՍՀ (Беларуская Савецкая Сацыялістычная Рэспубліка, Белорусская Советская Социалистическая Республика) ԽՍՀՄ վարչատարածքային միավոր եվրոպական մասի արևմուտքում, 15 միութենական հանրապետություններից մեկը։ Արևմուտքում սահմանակցել է Լեհաստանին։ Տարածքը՝ 207,6 հզ․ կմ², բն․՝ 9878 հզ․ մարդ (1 հունվ․, 1984)։ Ազգային կազմը (1979 թ.-ի մարդահամարով, հազար մարդ), բելառուսներ՝ 7568, ռուսներ՝ 1134, լեհեր՝ 403, ուկրաինացիներ՝ 231, հրեաներ՝ 135 և ուրիշներ։ Միջին խտությունը՝ 1 կմ 1 վրա 47,2 մարդ (1983)։ Մայրաքաղաքը՝ Մինսկ (1442 հզ․ բն․, 1983)։ Խոշոր քաղաքներն են համարվել (հզ․ մարդ, 1984)՝ Գոմելը (432), Վիտեբսկը (324), Մոգիլյովը (325), Գրոդնոն (230), Բոբրույսկը (214), Բրեստը (208), Բարանովիչին (144), Բորիսովը (124), Օրշան (117)։ Կառուցվել են նոր քաղաքներ․ Նովոպոլոցկը (79), Աոլիգորսկը (78), Ավետլոգորսկը (62), Ժոդինոն և ուրիշներ։ Վարչականորեն բաժանված է եղել 6 մարզի և 117 շրջանի, ունեցել 96 քաղաք և 111 քտա։
Խորհրդայնացվել է 1917 թ.-ի հոկտեմբեր-նոյեմբերին։ 1918 թ.-ի փետրվար—նոյեմբերին գրեթե ողջ Բելառուսիան օկուպացրել են գերմանական զորքերը։ 1919 -1920 թթ.-ին օկուպացրել է Լեհաստանը։ 1921 թ.-ի Ռիգայի պայմանագրով Արևմտյան Բելառուսիան անցել է Լեհաստանին։ 1922-ին ԲԽՍՀ մտել է ԽԱՀՄ կազմի մեջ։ 1939 թ.-ին Արևմտյան Բելառուսիան միավորվել է ԲԽՍՀ-ի հետ։ Երկրորդ համաշխարհային պատերազմի Արևելյան ռազմաճակատի (1941-1944) ժամանակ Բելառուսական ԽՍՀ տարածքը օկուպացվել է Նացիստական ուժերի կողմից։ Պատերազմի տարիներին գործել է 1255 պարտիզանական ջոկատ և խումբ՝ ընդհանուր 374 հզ․ մարդ։ Պատերազմի տարիներին ԲԽՍՀ-ում զոհվել է 2,2 միլիոն մարդ։ Հանրապետությունն ազատագրվել է 1944 թ.-ի հուլիսին։ Բելառուսական ԽՍՀ պարգևատրվել է Լենինի 2 (1935, 1958), Հոկտեմբերյան հեղափոխության (1968) և ժողովուրդների բարեկամության (1972) շքանշաններով։ Տնտեսական ամուր կապեր է ունեցել ԽԱՀՄ բոլոր հանրապետությունների հետ։
Բելառուսական ԽՍՀ-ում հայտնի խոշորագույն էլեկտրակայաններն էին Լուկոմլի, Բերեգայի, Սվետլոգորսկի, Սմոլեիչի ՊՇՀԿ-ները։ Վառելիքի արդյունաբերությունը ներկայացված է եղել տորֆի, նավթահանման և նավթավերամշակման ճյուղերով։ Մեքենաշինության մեջ աչքի է ընկել հաստոցաշինությունը (Մինսկ,Վիտեբսկ, Գոմել, Օրշա, Մոլոդեչնո), ավտո և տրակտորաշինությունը (Մինսկ, ժոդինո, Մոգիլյով)։ Զարգացած է եղել նաև սարքաշինությունը, ռադիոէլեկտրոնային, էլեկտրաէներգիան, արդյունաբերությունը (Մինսկ, Վիտեբսկ, Գոմել, Մոգիր, Բրեստ, Լիդա են), նավթաքիմիան (Նովոպոլոցկ, Մոգիր), քիմիական պարարտանյութերի և թելերի արդյունաբերությունը (Սվետլոգորսկ, Մոգիլյով, Նովոպոլոցկ, Գրոդնո են), սննդարդյունաբերությունը, թեթև և տեքստիլարդյունաբերությունը (Օրշա, Բարանո-Վիչի), փայտամշակումը (Բորիսով)։
ԽՍՀՄ գոյության վերջին տարիներին Բելառուսական ԽՍՀ Գերագույն խորհուրդը 1990 թվականի հուլիսի 27-ին ընդունեց Պետական ինքնիշխանության հռչակագիրը։ 1991 թվականիի օգոստոսի 15-ին Ստանիսլավ Շուշկևիչն ընտրվեց երկրի Գերագույն խորհրդի նախագահ։ Օգոստոսի 25-ին, Բելառուսական ԽՍՀ-ն հայտարարեց իր անկախությունը և վերանվանվեց Բելառուսի Հանրապետություն։ Խորհրդային Միությունը լուծարվեց չորս ամիս անց՝ 1991 թվականի դեկտեմբերի 26-ին։
Կատեգորիա:Բելառուսի պատմություն Կատեգորիա:Պատմական սլավոնական երկրներ Կատեգորիա:1991 կազմալուծված պետություններ և տարածքներ Կատեգորիա:1919 հիմնադրված պետություններ և տարածքներ
Ամնեզիա
Ամնեզիան (հունարեն α – ժխտող մասնիկ և μνημη – հիշողություն)՝ հիշողության խանգարման տեսակ է, որը բնութագրվում է նախկին փորձի որոշակի մասի վերաբերյալ հիշողությունների բացարձակ կամ մասնակի կորստով։
Ամնեզիան կարող է տևել մի քանի րոպեից մինչև մի քանի տարի։ Մոռացված ժամանակաշրջանի տևողությունը միշտ չէ, որ համապատասխանում է վնասվածքի ծանրությանը։
Ամնեզիայի պատճառները
Ամնեզիան հիմնականում առաջանում է
Ամնեզիայի տեսակները
Ֆիքսացիոն ամնեզիայի դեպքում հիվանդն անընդունակ է հիշել ընթացիկ դեպքերը, սակայն անցյալի փորձը և գիտելիքները պահպանված են։
Անէքֆորիա կամ անէքֆորիկ ամնեզիա կոչվում են այն ամնեստիկ խանգարումը, երբ չհիշվող փաստերը, իրադարձությունները կամ բառերը մտաբերվում են միայն հուշումից հետո։
Ռետրոգրադ ամնեզիան հիշողության մթագնմանը կամ կորստին նախորդող ժամանակահատվածի հիշողության կորուստն է։
Անտերոգրադ ամնեզիան գիտակցության մթագնմանը կամ կորստին հաջորդող ժամանակաշրջանի հիշողության կորուստն է։
Ռետրոանտերոգրադ ամնեզիան ռետրոգրադ և անտերոգրադ ամնեզիաների համատեղումն է, երբ վերանում են գիտակցության մթագնմանը կամ կորստին և՛ նախորդած, և՛ հաջորդած դեպքերի մասին հիշողությունները։
Կոնգրադ ամնեզիան ընդգրկում է միայն գիտակցության խանգարման շրջանը։
Ռեգրեսիվ ամնեզիան բարորակ ընթացող ամնեզիայի տարատեսակ է, որի ժամանակ նկատվում է հիշողության աստիճանական վերադարձ, սակայն այն երբեք ամբողջական չի լինում։ Առաջին հերթին վերադառնում են անձի համար ամենակարևոր ու վառ հիշողությունները։
Ստացիոնար ամնեզիան հիշողության կայուն, առանց որևէ դրական կամ բացասական զարգացման կորուստն է։
Ռետարդացված ամնեզիան հիշողության յուրահատուկ կորուստ է, որը ձևավորվում է ոչ թե գլխուղեղի վնասվածքից անմիջապես հետո, այլ որոշ ժամանակ անց, որի ընթացքում հիվանդը կարող է հիշել և վերարտադրել իր հիշողությունները։ Կարճ ժամանակ անց նա հմնովին մոռանում է դրանք։
Պրոգրեսիվ ամնեզիան բնորոշ է հիշողության աստիճանական, անվերադարձ և խորացող կորստով։ Այս խանգարումը բնորոշ է տարբեր թուլամտությունների, մասնավորապես Ալցհեյմերի հիվանդությանը, անոթային թուլամտությանը և այլն։ Այս խանգարման ոչ ախտաբանական դրսևորումներից են ծերունիների մոտ հաճախ դիտվող հիշողության առանձնահատկությունները՝ անցյալը լավ են հիշում, ավելի գունեղ, իսկ ներկան՝ վատ ու մռայլ։ Հիշողության կորուստն ընթանում է ըստ «Ռիբոյի օրինաչափության»։ Ֆրանսիացի գիտնական Ռիբոն հաստատել է, որ սկզբնական շրջանում թուլամտությամբ տառապող մարդկանց հիշողությունը թուլանում է կյանքի վերջին շրջանի դեպքերի հանդեպ։ Ավելի վաղ շրջանի փորձը մոռացվում է ավելի ուշ։
Գրականություն
Կատեգորիա:Հիշողության խանգարումներ
Ռուսաստանի ՆԳ նախարար
Ռուսաստանի ՆԳ նախարար, Ռուսաստանի Ներքին գործերի նախարար, գործադիր իշխանության պետական մարմնի ղեկավար։ Հոդվածում ներկայացված է այն անձանց ժամանակագրական ցանկը, որոնք ղեկավարել են Ռուսական կայսրության Ներքին գործերի նախարարությունը, Ժամանակավոր կառավարությունը, Սպիտակ շարժումը, ԽՍՀՄ Ներքին գործերի նախարարությունը, ՌԽՖՍՀ Ներքին գործերի նախարարությունը և ՌԴ Ներքին գործերի նախարարությունը։
Սպիտակ շարժում
Ռուսաստանի քաղաքացիական պատերազմի ժամանակ ձևավորված, խորհրդային կարգերի դեմ պայքարող ռազմա-քաղաքական Սպիտակ շարժման ընթացքում ընտրված ՆԳ նախարարների ցանկ։
ՌԽՖՍՀ ՆԳ ժողովրդական կոմիսարներ
1930-1934 թվականներին բոլոր հանրապետական ՆԳ Ժողովրդական կոմիսարիատները լուծարվեցին, դրանց գործառույթները մասամբ փոխանցվեցին ԽՍՀՄ Ժողկոմխորին առընթեր Պետական միացյալ քաղվարչությանը (ОГПУ при СНК СССР), մասամբ՝ ԽՍՀՄ Արդարադատության Ժողովրդական կոմիսարիատին (Народный комиссариат юстиции СССР):
ԽՍՀՄ ՆԳԺԿ (ՆԳՆ)
1960-1966 թվականներին ԽՍՀՄ ՆԳ նախարարություն չի եղել։ Գոյություն ուներ ՌԽՖՍՀ և միութենական մյուս հանրապետությունների Հասարակական կարգի պահպանության նախարարություն՝ ՀԿՊՆ (Министерство охраны общественного порядка-МООП) :
ՌԽՖՍՀ ՆԳՆ (МООП)
1962 թվականի դեկտեմբերի 20-ին ՌԽՖՍՀ Գերագույն Խորհուրդը ՌԽՖՍՀ ՆԳ Նախարարությունը վերափոխեց ՌԽՖՍՀ Հասարակական կարգի պահպանության նախարարություն (МООП-ՀԿՊՆ), որը 1966 թվականի դեկտեմբերին դարձավ ԽՍՀՄ Հասարակական կարգի պահպանության նախարարության (МООП-ՀԿՊՆ)։
ՌԽՖՍՀ ՆԳՆ
1991 թվականի դեկտեմբերի 25-ին ՌԽՖՍՀ Գերագույն Խորհուրդը ՌԽՖՍՀ-ն Ռուսաստանի Դաշնություն (Ռուսաստան) վերանվանելու օրենք ընդունեց ։
Արտաքին հղումներ
Կատեգորիա:ՆԳՆ նախարարների ցանկ
Մալյատինցի
Մալյատինցի (Малятинці), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Մալյատինցի գյուղում բնակվում էր 1 214 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր
Երևանի ֆիզիկայի ինստիտուտ
'''Ա.Ի. Ալիխանյանի անվան Ազգային Գիտական Լաբորատորիա''', հետազոտական և զարգացման ինստիտուտ, որը գտնվում է Երևանում, Հայաստան։ Այն հիմնադրվել է 1943 թ.-ին, որպես Երևանի պետական համալսարանի մասնաճյուղ Աբրահամ Ալիխանով և Արտեմ Ալիխանյան եղբայրների կողմից։ Այն հաճախ կոչվում է ԵրՖԻ հապավումով։ 2011 թ. սեպտեմբերի 1-ին Հայաստանի Կառավարության որոշմամբ «Ա. Ի. Ալիխանյանի անվան ազգային գիտական լաբորատորիա» պետական ոչ առևտրային կազմակերպությունը վերակազմավորվել է «Ա. Ի. Ալիխանյանի անվան ազգային գիտական լաբորատորիա (Երևանի ֆիզիկայի ինստիտուտ)» հիմնադրամի։
Պատմություն
Երևանի ֆիզիկայի ինստիտուտը (ԵրՖԻ) հիմնադրվել է 1943 թ.-ին, որպես Երևանի պետական համալսարանի մասնաճյուղ՝ Աբրահամ Ալիխանով և Արտեմ Ալիխանյան եղբայրների կողմից։ Ավելի ուշ, Արագած սարի վրա ստեղծվեցին 2 տիեզերական Ճառագայթների կայաններ՝ «Արագած» (3200 մ) և «Նոր Ամբերդ» (2000 մ)։
1963 թ.-ին ինստիտուտը տեղափոխվել է Խորհրդային Միության Ատոմային էներգիայի պետական կոմիտեի ենթակայության տակ։ Ինստիտուտի պատմության մեջ կարևոր ուղենիշ հանդիսացավ 6 ԳէՎ էներգիայով էլեկտրոնային սինքրոտրոնի շինարարությունը, որը ավարտվեց 1967 թ.-ին, դառնալով առաջին մասնիկների արագացուցիչը Հայաստանում («ԱՐՈՒՍ»)։ Խորհրդային Միության փլուզումից հետո ԵրՖԻ-ը շարունակում է հետազոտությունները բարձր էներգիայի ֆիզիկայի և աստղաֆիզիկայի ոլորտներում Հայաստանում և ամբողջ աշխարհում՝ օգտագործելով աշխարհի ամենամեծ արագացուցիչները և տիեզերական ճառագայթների դետեկտորները։ Այժմ ԵրՖԻ-ը ստացել է Ա. Ալիխանյանի անվան ազգային լաբորատորիայի կարգավիճակ։
Գիտական գործունեության համառոտ նկարագիր
Երևանի Ֆիզիկայի ինստիտուտի գլխավոր ձեռքբերումներից դարձան տիեզերական ճառագայթների մեջ պրոտոնների և նեյտրոնների հայտնաբերումը, ինչպես նաև առաջին վկայություններն այն մասին, որ գոյություն ունեն մասնիկներ մյուոնների և պրոտոնների միջև ընկած զանգվածներով։ Արագած սարի վրա՝ 3250 մ ծովի մակերևույթից բարձր, տիեզերական ճառագայթների կայանի հիմնադրումը Հայաստանում մասնիկների ֆիզիկայի զարգացմանը նպաստող քայլերից մեկն էր։ Այս կայանները մինչև այժմ հանդիսանում են ԵրՖի-ի Տիեզերական ճառագայթների բաժնի հետազոտությունների հիմնական բազան։ Վերջին ձեռքբերումներից են սուր ծնկի բացահայտումը սկզբնական միջուկների թեթև բաղադրիչների մեջ, էներգետիկ սպեկտրի նուրբ կազմությունների հետազոտությունները, արևի վրա արագացվող բարձր էներգիայի պրոտոնների գրանցումը և Արագածի Տիեզերական Միջավայրի կենտրոնի ստեղծումը 2000 թ-ին։
6 ԳէՎ էլեկտրոնային սինքրոտրոնի կառուցումը ավարտվել է 1967 թ-ին։ 1970-1991 թվականների ընթացքում սինքրոտրոնի էներգիան հասել է մինչև 4,5 ԳէՎ և փորձարարական ֆիզիկայի բաժինը ձեռք է բերել զգալի արդյունքներ, այդ թվում ուսումնասիրել է ֆոտոնների հադրոնիկ հատկությունները միջուկներում π- մեզոնների ֆոտոծնման ռեակցիաներում, նուկլոնային ռեզոնանսների կառուցվածքը բազմաբևեռային գիտափորձերում, միջուկային նյութի կառուցվածքը և հատկությունները, անցումային և կանալացման ճառագայթումների կարևոր հատկությունները։ Այս հաջողությունների շնորհիվ սկսած 1985 թ.-ից Երևանի ֆիզիկայի ֆիզիկոսները հաջողությամբ ընդգրկված են միջազգային մեծ համագործակցությունների մեջ։
ԵրՖԻ-ի ավանդական թեմաներից է եղել մասնիկներ գրանցող նոր դետեկտորների ստեղծումը։ Լայն կայծային խցիկները և անցումային ճառագայթման դետեկտորները, որոնք ստեղծվել են ԵրՖԻ–ում, աշխարհում փորձարարական տեխնիկայի մշակման լավ օրինակներ են։ Վերջին տարիներին Երևանի ֆիզիկայի ինստիտուտի գիտնականների խմբերը ակտիվորեն մասնակցել են արտերկրում միջանկյալ և բարձր էներգիայի ֆիզիկայի գիտափորձերին (JLab, DESY, CERN-LHC, MAX-lab, MAMI), ուսումնասիրելով մեզոնների և նուկլոնների կառուցվածքը, նուկլոնի էլեկտրամագնիսական փոխազդեցությունները, քվարկ-հադրոնային երկակիությունը, կարճ տիրույթի նուկլոն-նուկլոնային փոխհարաբերությունները, քվարկների հադրոնիզացիան միջուկային միջավայրում, ֆիզիկան ստանդարտ մոդելից դուրս, Հիգգս բոզոնի որոնումները, քվարկ-գլյուոնային պլազման, միջուկների և հիպերմիջուկների բաժանումը և տրոհումը և շատ այլ թեմաներ, ինչպես նաև մասնակցել են փորձարարական սարքավորումների կառուցմանը և զարգացրել ծրագրային միջոցներ տվյալների ձեռքբերման և վերլուծության համար։ Տեսական բաժինը ունեցել է խոշոր ձեռքբերումներ հետևյալ ոլորտներում. B-մեզոնի ֆիզիկա, QCD և հարակից ուղղություններ, նեյտրինոյի ֆիզիկա, քվանտային դաշտային տեսութուն, լարային/M-տեսության, ինտեգրվող մոդելներ, վիճակագրական ֆիզիկա, խտացված վիճակ և քվանտային տեղեկատվություն։ Այս արդյունքները միջազգայնորեն ճանաչված են և ունեն բարձր հղելիություն։
1980-ականների կեսերին ԵրՖԻ-ում մշակվել է ստերեոսկոպիկ մոտեցման հայեցակարգ գերբարձր էներգիայի գամմա ճառագայթների աստղաֆիզիկայի մեջ՝ օգտագործելով բազմակի պատկերային Չերենկովյան աստղադիտակները (IACT). Այս գաղափարը շատ հաջող իրագործված է IACT համակարգում (HEGRA). Առաջին հաջողությունից հետո, հայ ֆիզիկոսները հաջողությամբ մասնակցել են IACT համակարգերի շահագործման մեջ Կանարյան կղզիներում (Magic) և Նամիբիայում (Hess). Երկար տարիների ընթացքում, ԵրՖԻ Կիրառական ֆիզիկայի բաժանմունքը հաջողությամբ ուսումնասիրում է նոր լայնաշերտ լազերային նյութերի էլեկտրոն-էներգետիկ կառուցվածքը՝ սինքրոտրոնային ճառագայթման սպեկտրի տարբեր շրջաններում։ Այդ հետազոտությունները իրականացվել են DESY-ում և կշարունակվեն MaxLab- II –ում (Շվեդիա)։
Ա.Ի. Ալիխանյանի անվան ազգային գիտական լաբորատորիան (Երևանի ֆիզիկայի ինստիտուտ) վերջին տարիներին զգալիորեն ամրապնդել է Հայաստանի գիտության առաջատարի իր կարգավիճակը՝ բարձր գիտական վարկանիշ ունեցող ամսագրերում տարեկան հրատարակում է երկրի ամբողջ գիտական հրատարակումների ավելի քան 30%–ը։ Հայաստանի ամբողջ գիտական արդյունքների վրա կատարված հղումների 70%–ը ըստ Thomson Reuters հեղինակավոր պարբերականի բաժին է ընկնում ինստիտուտի աշխատանքներին։ ԵրՖԻ-ի հոդվածների վրա հղումների քանակի հսկայական առավելությունը բացատրվում է նաև գիտական ամսագրերի առավել բարձր ազդեցության գործոնով, որտեղ ԵրՖԻ-ի գիտնականները հրատարակում են իրենց հետազոտությունների արդյունքները։
Կառուցվածք
ԵրՖԻ-ը ունի վեց բաժանմունքներ և համակարգչային կենտրոն։ Ինստիտուտը ունի նաև գիտա-արտադրական արհեստանոցներ։ Հետազոտությունների հիմնական ուղղություններն են՝
Արտաքին հղումներ
Կատեգորիա:Հայաստանի գիտահետազոտական ինստիտուտներ
Կասպիական նավատորմ
Կասպիական ռազմական նավատորմ (Каспийская военная флотилия), ռուսական հնագույն նավատորմ, Ռուսական կայսրության, այնուհետև՝ Խորհրդային Միության ռազմածովային ստորաբաժանում։
Հեղափոխության սկզբնավորման շրջանում կասպիական նավատորմի նավաստիները Բաքվում մասնակցել են 1903-1905 թվականների շարժումներին, 1917 թվականին՝ օժանդակեցին խորհրդային ռեժիմի հաստատմանը։
1918 թվականի հոկտեմբերին ստեղծված Աստրախանյան-կասպիական ռազմական նավատորմիկը 1919 թվականի հուլիսին վոլգյան ռազմական նավատորմիկի հետ միավորվելով՝ կոչվել է Վոլգա-կասպիական, որի հիմքի վրա 1920 թվականի մայիսին Բաքվում ստեղծվել է Կասպիական ռազմական նավատորմը (3 օժանդակ հածանավ, 10 ականակիր, 4 սուզանավ և այլն), որն էլ 1920 թվականի հուլիսին միավորվել է Խորհրդային Ադրբեջանի Կարմիր նավատորմի հետ (Կասպիական ռազմածովային ուժեր)։
1941-1945 թվականների «Հայրենական մեծ պատերազմի» տարիներին մատուցած ծառայությունների (Ստալինգրադի ճակատամարտ, Կովկասի ճակատամարտ և այլն) համար պարգևատրվել է Կարմիր դրոշի շքանշանով (1945)։
Կատեգորիա:Ռուսական նավատորմ
Նանա (երգչուհի)
Իմ Ջին Ա (임진아,, հայտնի է Նանա անվանմամբ), հարավկորեացի երգչուհի, դերասանուհի և մոդել։ Առավել հայտնի է որպես After School աղջիկների խմբի (2009-2019) և նրա ենթամասի Orange Caramel (2010-2019) նախկին անդամ։
1991-2013. Վաղ տարիներ, After School-ի և Orange Caramel-ի հետ առաջնաելույթ
Նանան ծնվել է 1991 թվականի սեպտեմբերի 14-ին Չոնգջույում, Հարավային Կորեա ։ Մինչ իր առաջնաելույթը մասնակցել է Ասիա-խաղաղօվկիանոսյան մոդելների մրցույթին ։ Ունի դիմահարդարի արտոնագիր և գտնվում է պրոֆեսիոնալների ասոցիացիայում ։
Նանայի առաջնաելույթը After School-ում տեղի է ունեցել 2009 թվականի նոյեմբերի 25-ին՝ «Because of You» սինգլի թողարկմամբ ։ 2010 թվականի հունիսին ընդգրկվել է Orange Caramel-ի ենթաբաժնի կազմում։ Նրա առաջին մեներգը՝ «Close Your Eyes» ընդգրկվել է «Shanghai Romance» մասի երրորդ սինգլի մեջ։ 2011 թվականի հուլիսին աղջիկը դարձել է A.S.Red հատուկ մասի մի ենթամասը։ Նույն տարվա սեպտեմբերին Նանան մոդել է դարձել Tokyo Girls Collection նորաձևության ցուցադրությունների համար ։ 2012 թվականին նա շարունակեց մոդելային կարիերան՝ մասնակցելով տարբեր Ճապոնական ցուցադրությունների։ After School-ի սինգլային ալբոմում, որը ստացել է «Flashback» անվանումը և Կահիի թողարկումից հետո դարձավ առաջին թողարկումը, Նանան կատարել «Eyeline» մեներգը ։ Դեկտեմբերին Հելինի, Հյոնայի, Հյոսոնի և Նիկոլի հետ միասին ձևավորել է «Dazzling Red» խումբը՝ հատուկ SBS Gayo Daejun-ի համար ։ Նա նաև մոդել է եղել կորեական «Juvis» ապրանքանիշի համար և մասնակցել է «Աղջիկներ» ճապոնական շոուին ։
2013 թվականին Նանան մասնակցել է «Nylon» նորաձևության ցուցադրությանը ։ Ապրիլին կայացել է «Ma Boy 3» electroboyz սինգլի պրեմիերան, որտեղ նա հանդես է եկել որպես հրավիրված արտիստ ։ Նույն թվականին աղջիկը երկրորդ տեղն Է զբաղեցրել «հարյուր ամենագեղեցիկ դեմքերի» ցուցակում, իսկ արդեն 2014 և 2015 թվականներին զբաղեցրել է առաջին տեղը  ։
2014-ներկա. Դերասանական կարիերա
2014 թվականի մարտին հայտնի դարձավ, որ Նանան կմասնակցի «Հարևաններ» ռեալիթի շոուին ։ Հաջորդ ամիսին դարձել է «Ոճի ամսագիր» շոուի հաղորդավարներից մեկը ։ Օգոստոսին դարձել է «Մուսան զգեստի համար» չինական նորաձևության շոուի մասնակիցը, որտեղ գրավել է երկրորդ տեղը ։ Նոյեմբերի 6-ին տեղի է ունեցել «Նորաձևության արքան» ֆիլմի պրեմիերան, որտեղ Նանան էպիզոդիկ դեր է կատարել ։ 2015 թվականի սկզբին նա դեր է ստացել «Սերը հազարամյակի միջով» չինական դորամայում, որը հանդիսանում է «Ին Հյոն թագուհու տղամարդը» կորեական սերիալի ռեմեյքը ։ Նույն թվականին նկարահանվել է «Առաջ, Լալա» սիքվելի «Առաջ, Լալա 2» չինական կատակերգությունում  ։
2016 թվականի փետրվարին Նանան դարձել է «Իսկական տղամարդիկ» շոուի չորրորդ եթերաշրջանի մասնակիցը ։ Ավելի ուշ ընտրվել է «Լավ կին»  նույնանուն ամերիկյան հեռուստասերիալի կորեական ռեմեյքում երկրորդական դերի համար  ։ Քիմ Դանի դերի համար նա Asia Artist Awards-ում արժանացել է «Լավագույն նորեկ դերասանուհի» մրցանակին ։ Փոքր էկրաններում հաջողության հասնելու շնորհիվ, ավելի ուշ Նանան դեր է ստացել «Խարդախները» ֆիլմում ։ 2017 թվականին նա ընտրվել է «Չորս որդի» դորամում կանանցի գլխավոր դերի համար, սակայն որոշել է լքել նախագծը  ։
2019 թվականի մարտին տեղի է ունեցել «Սպանիր» քրեական դորամայի պրեմիերան, որտեղ նա կատարել է գլխավոր դերը ։ Մայիսին After School-ի նախկին մասնակից Լիզին հայտարարել էր խմբի ոչ պաշտոնական լուծարման մասին՝ հաշվի առնելով յուրաքանչյուր մասնակցի անհատական գործունեությունը, սակայն Pledis Entertainment-ի պաշտոնական հայտարարություն չի տվել ։ Հուլիսին սպասվում է "Արդարություն" դորամայի պրեմիերան» ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի երգչուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:21-րդ դարի երգչուհիներ Կատեգորիա:Հարավկորեացի մոդելներ Կատեգորիա:Հարավկորեացի կինոդերասանուհիներ
Խավիեր Գուսման (ֆուտբոլիստ)
Խավիեր Գուսման Կոլին (Javier Guzmán Colin, ), մեքսիկացի 1970-ականների ֆուտբոլիստ, խաղացել է պաշտպանի դիրքում։
Հանդես է եկել մեքսիկական «Կրուս Ասուլ» (1965-1968, 1969-1978), «ՈՒՆԱՄ Պումաս» (1968-1969) և «Վերակրուս » (1978-1979) ակումբների կազմում։
յի հավաքականի կազմում մասնակցել է հայրենիքում կայացած 1970 թ. ֆուտբոլի աշխարհի առաջնությանը՝ թիմի հետ հասնելով մինչև քառորդ եզրափակիչ։
1979 թ․-ից Գուսմանի մոտ առաջ եկավ շաքարախտ հիվանդությունը։ Դրա հետևանքներից նրա աջ ոտքը անդամահատվեց, սակայն նա մնաց «Կրուս Ասուլի» ակումբային կառույցներում։ Համարվում է մեքսիկական ֆուտբոլային պատմության լավագույն կենտրոնական պաշտպաններից մեկը։
2014 թ․ շաքարախտի հետևանքների սրման պատճառով (այլ տեղեկություններով՝ նաև զուգահեռաբար լեկիմիայի պատճառով) մահացավ՝ մինչև կյանքի վերջին շաբաթներն աշխատելով «Կրուս Ասուլի» կառույցում։
Հղումներ
Կատեգորիա:Մեքսիկացի ֆուտբոլիստներ Կատեգորիա:1945 ծնունդներ Կատեգորիա:2014 մահեր Կատեգորիա:Մեքսիկայի հավաքականի ֆուտբոլիստներ Կատեգորիա:Ֆուտբոլի պաշտպաններ
Աստերոիդների ցանկ (239601-239700)
Աստերոիդների ցանկ (239501-239600) * Աստերոիդների ցանկ * Աստերոիդների ցանկ (239701-239800)
Բազալտե արև
Բազալտե արև, երկրաբանական բնության հուշարձան Հայաստանի Հանրապետությունում, որը եզակի ճառագայթաձև անջատում է։ Բնության հուշարձանը գտնվում է Արագածոտնի մարզի Բյուրական գյուղից 7 կմ հյուսիս, Արխաշին գետի ձախափնյա մասում Ամբերդ ամրոցի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Արագածոտնի մարզում
Կասանո Վալկուվիա
Կասանո Վալկուվիա (Cassano Valcuvia), կոմունա Իտալիայում։ Գտնվում է Լոմբարդիա մարզում՝ Վարեզե գավառում ։
Բնակչությունը կազմում է 541 մարդ, խտությունը կազմում է 135 մարդ/կմ²։ Տարածքը գրավում է 4 կմ²։ Էլեկտրոնային փոստ՝ 23010, հեռախոսային կոդ՝ 0342։
Բնակավայրի հովանավորներն են Հիպողիտոսը և Կասիան Իմոլացին, որոնց տոնը նշվում է օգոստոսի 13-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր